
	ΤΙΤΛΟΣ ΕΡΓΑΣΙΑΣ: Μοντελοποίηση της Υδρορροής του ποταμού Μύρτου και αξιολόγηση 
του προτεινόμενου φράγματος των Μπραμιανών




	ΣΚΟΠΟΣ & ΑΝΤΙΚΕΙΜΕΝΟ ΔΙΠΛΩΜΑΤΙΚΗΣ ΕΡΓΑΣΙΑΣ:
Το νερό είναι ένας πολύτιμος πόρος, ειδικά στις περιοχές της Μεσογείου, όπου η διαθεσιμότητά του είναι περιορισμένη. Η ανάπτυξης των περιορισμένων υδατικών πόρων στην περιοχή της Μεσογείου σε συνδυασμό με τις ενδεχόμενες επιπτώσεις της κλιματικής αλλαγής, έχει προκαλέσει έντονη ανησυχία όσον αφορά τη βιωσιμότητα των πόρων και τον κίνδυνο ερημοποίησης της περιοχής (Fantechi et al.,1995). Στην Ελλάδα, παρόλο που γενικά διατίθενται αρκετοί υδατικοί πόροι, η υπερβολική κατανάλωση, ιδιαίτερα το καλοκαίρι, οδηγεί σε ελλείψεις, καθώς η ζήτηση ξεπερνά την προσφορά. Η άνοδος της θερμοκρασίας και οι αλλαγές στις βροχοπτώσεις επιδεινώνουν το πρόβλημα, κάνοντας ακόμα πιο αναγκαία τη σωστή διαχείριση του νερού. Η Κρήτη, λόγω της θέσης της και του έντονου γεωργικού της χαρακτήρα, αντιμετωπίζει ακόμα μεγαλύτερη πρόκληση στη διατήρηση των υδάτινων αποθεμάτων της. Γι’ αυτό, η συγκεκριμένη διπλωματική εργασία εστιάζει στη μελέτη του υδατικού ισοζυγίου της περιοχής του του ποταμού Μύρτου και τις τεχνικής λίμνης της Ιεράπετρας, χρησιμοποιώντας το υδρολογικό μοντέλο SWAT (Soil and Water Assessment Tool). 
Σκοπός της παρούσας διπλωματικής διατριβής είναι η μοντελοποίηση της υδρολογικής συμπεριφοράς της περιοχής μελέτης μέσω της εφαρμογής του υδρολογικού μοντέλου SWAT καθώς και η αξιολόγηση της διαθεσιμότητας των υδατικών πόρων σε σχέση με τις αρδευτικές ανάγκες της περιοχής. Αρχικά προβλεπόταν η εφαρμογή διαφορετικών διαχειριστικών σεναρίων για τη διερεύνηση βέλτιστων αρδευτικών πρακτικών. Ωστόσο, η έλλειψη αξιόπιστων δεδομένων σχετικά με τις αντλήσεις από γεωτρήσεις περιόρισε τη δυνατότητα πλήρους ποσοτικής ανάλυσης των ανθρωπογενών πιέσεων. Παρά τον περιορισμό αυτό, η ανάλυση του υδατικού ισοζυγίου και των παροχών παρέχει σημαντικές πληροφορίες για την υδρολογική λειτουργία της λεκάνης και μπορεί να αποτελέσει βάση για μελλοντική έρευνα και βελτιωμένες στρατηγικές διαχείρισης των υδατικών πόρων.




	ΣΤΟΙΧΕΙΑ ΠΡΩΤΟΤΥΠΙΑΣ:
· Εκτίμηση αρδευτικών αναγκών για το έτος 2020 με δεδομένα της Ε.Λ.Σ.Τ.Α.Τ
· Δημιουργία διαγράμματος πλήρωση ταμιευτήρα Μπραμιανών
· Δημιουργία του υδατικού ισοζυγίου με την χρήση του μοντέλου SWAT για την λεκάνη απορροής του ποταμού Μύρτου και του ταμιευτήρα των Μπραμιανών
· Αξιολόγηση αθροιστικών παροχών του ποταμού Μύρτου και του φράγματος σε σχέση με της αρδευτικές απαιτήσεις





	ΜΕΘΟΔΟΛΟΓΙΑ:
· Συλλογή δεδομένων για την περιοχή μελέτης
· Επεξεργασία των δεδομένων από το GIS δημιουργία υδρολογικού μοντέλου SWAT
· Βαθμονόμηση και Επαλήθευση του SWAT για τα έτη 1964-1981 για το ποτάμι και για τον ταμιευτήρα 1964-1979
· Προσομοίωση και ανάλυση υδρολογικών δεδομένων

	ΠΑΡΑΤΗΡΗΣΕΙΣ: Η ανάλυση των διαγραμμάτων των αθροιστικών παροχών(Φράγματος και Ποταμού) και πιθανότητα πλήρωσης έδειξε ότι οι αρδευτικές ανάγκες της περιοχής δεν μπορούν να καλυφθούν αποκλειστικά από τον ταμιευτήρα και την επιφανειακή απορροή του ποταμού γεγονός που οδηγεί σε σημαντική εξάρτηση από τις γεωτρήσεις. Λόγω της πολυπλοκότητας του συστήματος εισροών και έλλειψη αξιόπιστων δεδομένων για τις αντλήσεις από τις γεωτρήσεις δεν επέτρεψαν την πλήρη ποσοτική μοντελοποίηση του υδατικού ισοζυγίου του φράγματος. Τα αποτελέσματα δείχνουν την ανάγκη ανάπτυξης ενός ολοκληρωμένου δικτύου παρακολούθησης των εισροών, των απολήψεων και της στάθμης του ταμιευτήρα καθώς και την ορθολογική διαχείριση των υπόγειων υδροφόρων ώστε να διασφαλιστεί η βιώσιμή αξιοποίηση των υδατικών πόρων της περιοχής και να περιοριστεί ο κίνδυνος της υφαλμήρινσης. 

